./data/phi0914/phi00133/phi0914.phi00133.perseus-lat1.xml
ad spectaculum consederant,         et praeco cum tubicine, ut mos est, in mediam aream, unde sollemni carmine ludicrum indici solet,              processit et tuba silentio facto ita pronuntiat:              'senatus Romanus et       T Quinctius  imperator Philippo rege Macedonibusque devictis liberos, inmunes, suis legibus esse iubet Corinthios, Phocenses, Locrensesque omnis et insulam Euboeam et Magnetas, Thessalos, Perrhaebos, Achaeos Phthiotas               ' percensuerat omnis gentis, quae sub dicione Philippi regis fuerant  audita voce praeconis maius gaudium fuit, quam quod universum homines acciperent               vix satis credere se quisque audisse, et alii alios intueri mirabundi velut ad somni vanam speciem; quod ad quemque pertinebat, suarum aurium fidei minimum credentes, proximos interrogabant               revocatus praeco, cum unusquisque non audire modo sed videre libertatis suae nuntium averet, iterum pronuntiavit eadem               tum ab certo iam gaudio tantus cum clamore plausus est ortus totiensque repetitus, ut facile appareret nihil omnium bonorum multitudini gratius quam libertatem esse          ludicrum deinde ita              raptim peractum est, ut nullius nec animi nec oculi spectaculo intenti essent; adeo unum gaudium praeoccupaverat omnium aliarum sensum voluptatium          ludis vero dimissis cursu prope omnes tendere ad imperatorem Romanum,              ut ruente turba in unum adire, contingere dextram cupientium, coronas lemniscosque iacientium haud procul periculo fuerit               sed erat trium ferme et triginta annorum, et cum robur iuventae tum gaudium ex tam insigni gloriae fructu vires suppeditabat               nec praesens tantummodo effusa est laetitia, sed per multos dies gratis et cogitationibus et sermonibus renovata:              esse aliquam in terris gentem, quae sua inpensa, suo labore ac periculo bella gerat pro libertate              aliorum nec hoc finitimis aut propinquae vicinitatis hominibus aut terris continentibus iunctis praestet,         sed maria traiciat, ne quod toto orbe terrarum iniustum imperium sit, ubique ius, fas,              lex potentissima sint  una voce praeconis liberatas omnis Graeciae atque Asiae urbes;              hoc spe concipere audacis animi fuisse, ad effectum adducere et virtutis et fortunae ingentis